નવી દિલ્હી, 11 જુલાઇ : તમે હવે કાર ખરીદવા માંગો છો, પણ ઇએમઆઇ તમારું ટેન્શન છે. તો તમે આ ટેન્શનમાંથી મુક્તિ મેળવી શકો છો. હવે એક એવી વ્યવસ્થા ઉભી થઇ શકે છે કે તમારી કારની ઇએમઆઇ કોઇ કંપની ભરે. જી હા, પુનાની એક એડ કંપની ડ્રીમર્સ મીડિયા એન્ડ એડવર્ટાઇઝિંગે કાર માલિકોને તેમની (ઇએમઆઇ) ભરવામાં આર્થિક સહયોગ કરવાની રજૂઆત કરી છે. આ માટે તમારે તમારી કાર પર એડવર્ટાઇઝિંગ ચોંટાડવાની છૂટ આપવી પડશે. એટલે કે એડ કંપની તમારી કારની બોડીનો ઉપયોગ બિલબોર્ડની જેમ કરશે.